Ivan Bunin

**Ivan Aleksejevitsj Bunin** (russisk: Иван Алексеевич Бунин, IPA: [ɪˈvan ɐlʲɪˈksʲejɪvʲɪtɕ ˈbunʲɪn], , 1870–1953) var en russisk forfatter som i 1891 utga boken *Dikt*. I 1933 vant han som første russer nobelprisen i litteratur. Han var kjent for å bruke klassiske russiske tradisjoner i både prosa og poesi. Språket i hans arbeider anses blant de rikeste i verden.

## Biografi
### Tidlig liv
Bunin ble født på foreldrenes herregård i Voronezj i sentral-Russland, og var Ljudmila Aleksandrovna Bunina (1835–1910) og Aleksej Nikolajevitsj Bunins (1827–1906) tredje sønn. Han hadde to yngre søstre: Masja (Maria Bunina-Laskarzjevskaja, 1873–1930) og Nadja (som døde ung), og to eldre brødre: Julij og Jevgenij. Familien hadde en lang aristokratisk historie og polske røtter. Han skrev følgende i selvbiografien sin:
 På slutten av 1870-årene var Bunin-familien hardt rammet av spilleavhengighet blant familiens fremste medlemmer, for dette medførte at familien mistet mye av rikdommen sin. Ivan gikk derfor på offentlig skole i Jelets, men fullførte aldri skolegangen ettersom han fra 1886 måtte bidra til familiens underhold.

Bunin vokste for det meste opp i Butyrkij Khutor og senere i Ozerky i Jelets. Faren hans beskrev Bunins liv som lykkelig, i en krets av intelligente og ordentlige folk. Han beskrev også Bunin som en veldig sterk mann, både fysisk og mentalt, men med hissig lynne.

Bunins mor omtalte han på en mer subtil og forsiktig måte, hun introduserte Bunin til russisk folklore. Ifølge Bunins mor var Bunins brødre var veldig interessert i matematikk og kunst, mens Bunin var «alltid annerledes». Bunins barndomsdager på landet når han boode i Ozerky hadde stor betydning for skrivingen hans senere i livet hans. Han mente at tiden han var hans var i Ozerky en melankolsk opplevelse, han satt og hørte på stillheten i gårdene og hørte snøstormer om vinteren.

Bunins første lærer var en tidligere student som het Romasjkov, som han ettertid beskrev som «en positiv men merkelig person, en vandrer som var full av fascinerende fortellinger, alltid tankevekkende, men ikke alltid like lett å forstå». Deretter fikk han Julij Bunin som lærer, Julij var universitetsutdannet og lærte Bunin å lese russiske klassikere, samt å skrive russisk. Inntil 1920 var Julij Ivans nærmeste venn i tillegg til å være lærer og fungerede mentor. Julij beskrev Ivan som underutviklet, men begavet og god til å tenke selv. Bunin hadde en lidenskap for både maling og poesi, og han mente at dette fremgikk av måten han skrev dikt på.

### Litterær karriere
I mai 1887 ga Bunin ut sitt første dikt, «Tiggere på landsbygden» (på russisk: «Деревенские нищие») i det litterære magasinert *Rodina* i St. Petersburg. I 1891 ga han ut sin første novelle, «Landlig skisse» (på russisk «Деревенский эскиз») i journalen *Russkoye Bogatstvo.* I januar 1889 flyttet han til Orjol for å arbeide i den lokale avisen *Orlovsky Vestnik*, først som redaksjonsassistent og senere som faktisk redaktør, og kunne dermed publisere sine dikt og noveller sine i avisen. Der møtte han Varvara Pasjtsjenko og ble forelsket i henne. I august 1892 flyttet de til Poltava og bodde i huset til hans bror Julij, mot å skaffe Jurij en stilling i lokaladministrasjonen. Bunins debutsamling, *Dikt (1887–1891)* ble gitt ut i 1891 i Orjol. Noen av hans artikler, dikt og noveller ble også gitt ut i tidsskrifter i St. Petersburg. I 1894 reiste han mye rundt i Ukraina for å finne inspirasjon til tekstene sine, han likte landets musikk og landsbyer, og mente at landet hadde «sjel».

I 1895 besøkte Bunin den russiske hovedstaden for første gang. Han dro dit for å møte flere kjente forfattere fra tiden, blant annet Nikolaj Mikhajlovskij, Sergej Krivenko, Anton Tsjekhov (som han ble godt kjent med og senere ble en god venn med), Alexandr Ertel, poetene Konstantin Balmont og Valerij Brjusov. I 1899 ble han venn med Maksim Gorkij, som han dedikerte diktsamlingen *Fallende løv* til. En annen som Bunin var inspirert av, var Leo Tolstoj, som han møtte i Moskva i 1894. Riktignok var ikke Tolstoj like glad for å ha Bunin i nærheten som Bunin var for å være i Tolstojs nærhet. Han kom nesten i fengsel for å forstyrre Tolstoj i en svært høy grad.

### Nobelprisen
Da Bunin i landflyktighet i Frankrike mottok nobelprisen, var han så overbevist om at hans lykke var gjort at han ga bort hele beløpet til et hjelpefond for russiske forfattere. Men prisen førte ikke til noe videre salg av bøkene hans, og et par år senere var han så lutfattig at han måtte henvende seg til det svenske akademi med bønn om understøttelse.

## Bibliografi
### Romaner
* *Arsenievs liv* (*Жизнь Арсеньева*, 1927–1933, 1939)

### Korte romaner
* *Landsbyen* (*Деревня*, 1910)
* *Den tørre dalen* (*Суходол*, 1912)
* *Mitins kjærlighet* (*Митина любовь*, 1924)

### Novellesamlinger
* *Siffre* (*Цифры* (1898))
* *På verdens ende og andre fortellinger* (*На край света и другие рассказы*, 1897)
* *Antonov-epler* (*Антоновские яблоки* (1900))
* *Villblomster* (*Цветы полевые*, 1901)
* *Fuglens skygge* (*Тень птицы*, 1907–1911; Paris, 1931)
* *Ioann den sørgende* (*Иоанн Рыдалец*, 1913)
* *Livets [[Alterkalk]]* (*Чаша жизни*, St. Petersburg, 1915; Paris, 1922)
* *Herren fra [[San Francisco]]* (*Господин из Сан-Франциско*, 1916)
* *Changs drømmer* (*Сны Чанга*, 1916, 1918)
* *Solens tempel* (*Храм Солнца*, 1917)
* *Grunnleggende kjærlighet* (*Начальная любовь*, Praha, 1921)
* *Skrik* (*Крик*, Paris, 1921)
* *Rosen fra [[Jeriko]]* (*Роза Иерихона*, Berlin, 1924)
* *Mitins kjærlighet* (*Митина любовь*, Paris, 1924; New York, 1953)
* *Solstikk* (*Солнечный удар*, Paris, 1927)
* *Et hellig tre* (*Божье древо*, Paris, 1931)
* *Mørke alléer* (*Тёмные аллеи*, New York, 1943; Paris, 1946)
* *Vår i [[Judea]]* (*Весной в Иудее*, New York, 1953)
* *Sløyfede ører og andre fortellinger* (*Петлистые уши и другие рассказы*, 1954, New York)

### Poesi
* *Dikt (1887–1891)* (1891, var originalt er litterært supplement til *Orlovsky vestnik*-avisen)
* *Hjemlandet* (*Родина*, 1896)
* *Under den åpne himmelen* (*Под открытым небом*, 1898)
* *Nye dikt* (*Новые стихотворения*, 1902
* *Fallende løv* (*Листопад*, Moskva, 1901)
* *Dikt (1903)* (*Стихотворения*, 1903)
* *Dikt (1903–1906)* (*Стихотворения*, 1906)
* *Dikt fra 1907* (*Стихотворения 1907 года*, St. Petersburg, 1908)
* *Utvalgte dikt for de yngre* (*Избранные стихи для юношества*, 1909)
* *Utvalgte dikt* (Paris, 1929)

### Memoarer og dagbøker
* *Mange vann* (*Воды многие*, 1910, 1926)
* *Forbannede dager* (*Окаянные дни*, 1925–1926)
* *[[Leo Tolstoj|Tolstojs]] frigjøring* (*Освобождение Толстого*, Paris, 1937)
* *Memoarer. Under hammeren og sigden.* (*Воспоминания. Под серпом и молотом.*, 1950)
* *Om [[Tsjekhov]]* (*О Чехове*, New York, 1955)
* *Buninenes lepper* (*Устами Буниных*, tre volumer, Frankfurt am Main, 1977—1982)

## Referanser


## Eksterne lenker
* 
* 
*